Diari Oficial de la Generalitat Valenciana


Sumari del DOGV 7802, del 10-06-2016 (2016/3843)

Notificació de la interlocutòria dictada en el procediment d'exequàtur número 634/2011.
---------------------------------------------------------------------------------------

### Dades del document

Número de DOGV
:   7802

Data del DOGV
:   10-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3843


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment d'exequàtur número 634/2011. [2016/3843]  
Procediment: assumpte civil 000634/2011.  
  
Pedro Moya Donate, lletrat de l'Administració de Justícia del Jutjat de Primera Instància número 7 de Castelló de la Plana, que en el judici a què es fa referència s'ha dictat la resolució que, literalment, és com segueix:  
  
«Interlocutòria número 41/2016  
Castelló de la Plana, 8 de febrer de 2016  
Fets  
Primer. El procurador el senyor Colón Gimeno, en la representació que té acreditada de Julián Marbán Valdés, va presentar una sol·licitud de reconeixement de l'escriptura pública atorgada a la notaria segona del municipi de Soledad, departament Atlántico (Colòmbia), de 16 de març de 2011, per la qual es va decretar el divorci del demandant i de Teresa Cecilia Meza Milán.  
Segon. Admesa a tràmit la sol·licitud, aquesta es va traslladar al ministeri fiscal, que va emetre un informe en el sentit de no tindre res a dir en contra del que s'ha sol·licitat, i a la demandada, que no hi va presentar al·legacions.  
Fonaments jurídics  
Únic. D'acord amb els articles 951 i següents de l'antiga Llei d'Enjudiciament Civil (en vigor en virtut de la DD única 1.3 de la Llei 1/2000), el reconeixement de l'eficàcia a Espanya de resolucions dictades a països estrangers es durà a terme a través de tres criteris subsidiaris:  
a) De conformitat amb el que estableixen els tractats internacionals.  
b) Pel principi de reciprocitat, i  
c) Per la concurrència dels requisits previstos en l'article 954 de la Llei d'Enjudiciament Civil 1881.  
En aquest supòsit hi ha un tractat aplicable, ço és, el conveni subscrit per Espanya i Colòmbia de data 16 d'abril de 1909 (publicat en la Gaceta de Madrid de 18.04.1909), d'acord amb l'article 1 del qual: «les sentències civils pronunciades pels tribunals comuns d'una de les altes parts contractants seran executades en l'altra, sempre que complisquen els requisits següents:  
1. Que siguen definitives i que estiguen confirmades com es necessitaria, segons dret, per a executar-les al país en què s'hagen dictat.  
2. Que no s'oposen a les lleis vigents a l'Estat en què se'n sol·licite l'execució».  
En aquest cas, no se sol·licita el reconeixement d'una resolució judicial, sinó d'una escriptura pública notarial. Aquesta figura està expressament prevista en l'article 34 de la Llei colombiana 962 de 2008, de 8 de juliol, de conformitat al qual podrà convindre's davant de notari, per mutu acord dels cònjuges, amb intervenció d'advocat, el divorci del matrimoni civil. Aquest divorci produirà en via notarial els mateixos efectes que el decretat civilment, amb la intervenció del defensor de família únicament quan hi hagen fills menors.  
Vista la documental aportada amb la demanda (escriptura atorgada davant del notari segon del municipi de Soledad, departament Atlántico (Colòmbia), sense que fóra necessària la intervenció del ministeri fiscal atés que no hi ha fills menors d'edat al matrimoni, s'acredita el divorci per mutu acord de Julián Marbán Valdés i Teresa Cecilia Meza Milán, sense que això que s'ha disposat s'opose a les lleis espanyoles en matèria de divorci (després de la reforma del Codi Civil operada en virtut de la Llei 15/2015, de 2 de juliol, també a Espanya està reconegut el divorci de mutu acord davant de notari quan no hi hagen fills menors no emancipats o amb la capacitat modificada judicialment), per la qual cosa s'ha de concedir a la dita escriptura notarial de divorci el reconeixement de la seua eficàcia a Espanya.  
Part dispositiva  
Atés el que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, ordena reconéixer l'eficàcia a Espanya de l'escriptura pública de divorci de Julián Marbán Valdés i Teresa Cecilia Meza Milán, atorgada davant del notari segon del municipi de Soledad, departament Atlántico (Colòmbia), en data 16 de març de 2011 (escriptura núm. 192).  
Notifiqueu aquesta resolució a les parts i al ministeri fiscal i feu-los saber que, en contra, s'hi pot interposar un recurs d'apel·lació en el termini de 20 dies.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit en el moment de la preparació del recurs.  
Una vegada siga ferma aquesta resolució, remeteu-ne un exhort al Registre Civil Central perquè inscriga el divorci al marge de la inscripció de matrimoni.  
Aquesta és la meua interlocutòria, que ordene i firme.»  
  
Atés que es desconeix el domicili o la residència actuals de la part demandada, el lletrat de l'Administració de Justícia, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar aquest edicte al tauler d'anuncis del jutjat, per a portar a efecte la diligència de notificació a la part demandada.  
  
  
Diligència. L'estenc jo, el lletrat de l'Administració de Justícia, per a fer constar que aquest edicte ha quedat fixat en el dia d'avui al tauler d'anuncis. En done fe.  
  
Castelló de la Plana, 8 de febrer de 2016.- El lletrat de l'Administració de Justícia: Pedro Moya Donate.